
Parlamentul  României

Camera  Deputaţilor

Comisia pentru Sănătate şi Familie                      Nr. 4c-8/ 175 / 9   mai   2018 

Către,

BIROUL PERMANENT
AL
CAMEREI DEPUTAŢILOR

Vă înaintăm alăturat raportul asupra proiectului de Lege pentru completarea art.386 din Legea nr.95/2006 privind reforma în domeniul sănătăţii  trimis Comisiei pentru sănătate şi familie  spre dezbatere,  în fond, cu adresa   nr. PLx 175/2018  din  4 aprilie 2018.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Conf.dr.Florin BUICU

Parlamentul României

Camera Deputaţilor

Comisia pentru Sănătate şi Familie                                                                                        Nr. 4c-8/175 /  9  mai   2018 

R A P O R T  
asupra proiectului de Lege pentru completarea art.386 din Legea nr.95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, în procedură obişnuită, cu proiectul de Lege pentru completarea art.386 din Legea nr.95/2006 privind reforma în domeniul sănătăţii trimis cu adresa nr. PLx 175/2018 din 4 aprilie 2018.
Camera Deputaţilor este Cameră decizională, potrivit prevederilor art.75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Senatul, în calitate de primă cameră sesizată, a adoptat proiectul de lege în  şedinţa din 28 martie 2018.
La întocmirea prezentului raport, Comisia  a avut în vedere :

· avizul favorabil al Consiliului Legislativ (nr.979 din 15.11.2017)
· avizul favorabil al Comisiei pentru drepturile omului, culte şi problemele minorităţilor naţionale ( nr.4c-5/179 din 25.04.2018)

· avizul favorabil al Comisiei pentru muncă şi protecţie socială ( nr.4c-7/402 din 23.04.2018)

· avizul favorabil al Comisiei pentru egalitatea de şanse pentru femei şi bărbaţi ( nr.204 din 17.04.2018)

· punctul de vedere al Ministerului Sănătăţii ( nr.FB 10995 din 9.11.2017).

· punctul de vedere al Guvernului ( nr.1889 din 5.12.2017).
Proiectul de lege are ca obiect de reglementare completarea art.386 din Legea nr.95/2006, în vederea introducerii obligaţiei, în sarcina caselor de asigurări de sănătate, de a încheia un contract cu medicii specialişti, în baza căruia aceştia să poată elibera certificate de concediu medical, bilete de trimitere pentru consulaţii şi investigaţii paraclinice gratuite, precum şi reţete gratuite sau compensate.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 8 mai 2018. La lucrările comisiei au fost prezenţi 16  deputaţi din totalul de 18 membri.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


În urma dezbaterilor şi a opiniilor exprimate, membrii comisiei au hotărât, cu majoritate de voturi ( o abţinere ) , adoptarea proiectului de Lege pentru completarea art.386 din Legea nr.95/2006 privind reforma în domeniul sănătăţii, cu amendamentele admise, care fac parte integrantă din prezentul raport.
         PREŞEDINTE,


                                                                       SECRETAR,


             Conf.dr.Florin BUICU
                                                                             Dr. VASS Levente
           
                  Cristina Bologan    , consilier parlamentar                                                                                    
ANEXA 
AMENDAMENTE ADMISE

	Nr.

crt.
	Text iniţial

	Text

adoptat de Senat

	Text propus de Comisie

(autorul amendamentului)
	Motivarea

amendamentelor propuse

	1. 
	
	Titlul legii

Lege pentru completarea art.386 din Legea nr.95/2006 privind reforma în domeniul sănătăţii

	Nemodificat.
	

	2. 
	____
	Articol unic – La articolul 386 din Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, după alineatul (4) se introduce un nou alineat, alin.(5), cu următorul cuprins:
„(5) În vederea exercitării dreptului de liberă practică a medicului specialist , confirmat în specialitate, casele judeţene de asigurări de sănătate au obligaţia să încheie un contract cu acesta, prin care medicul va avea dreptul de a elibera certificate de concediu medical, bilete de trimitere pentru consultaţii şi investigaţii paraclinice gratuite, reţete gratuite sau compensate.”
	Articol unic – După alineatul (4) al articolului 386 din  Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se introduce un nou alineat, alin.(5), cu următorul cuprins:

„(5) În vederea exercitării dreptului de liberă practică, casele de asigurări de sănătate au obligaţia să încheie un contract cu medicul prevăzut la alin.(1) lit.b), prin care acesta dobândeşte dreptul de a elibera certificate de concediu medical, bilete de trimitere pentru consultaţii şi investigaţii paraclinice gratuite, reţete gratuite sau compensate.”
Autor: Comisia pentru sănătate şi familie
	Pentru respectarea normelor de tehniccă legislativă.


PAGE  
2/5

_1352184848.unknown

